ભાજપના રાષ્ટ્રીય અધ્યક્ષ અમિત શાહે નોટબંધીની સફળતા નિમિત્તે હસ્તાક્ષર અભિયાનની શરૂઆત કરી છે. તેઓ જૂનાગઢમાં આ અભિયાનમાં જોડાયા હતા. કેન્દ્ર સરકાર નોટબંધીને દેશહિતમાં લેવાયેલ નિર્ણય ગણાવી રહી છે, ત્યારે કોંગ્રેસનો આરોપ છે કે, નોટબંધીએ મધ્યપ્રદેશમાં 6 નાગરિકોનો જીવ લીધો અને 28 કર્મચારીઓ તથા મજૂરો બેરોજગાર થયા. છત્તીસગઢ ખાતે કોંગ્રેસે નોટબંધી વિરુદ્ધ મેરેથોન આયોજિત કરી હતી. તો કેન્દ્ર સરકારે નોટબંધીના ફાયદા ગણાવતા કહ્યું કે, આને કારણે અત્યાર સુધીમાં 2.24 લાખ નકલી કંપનીઓ બંધ થઇ ચૂકી છે. નોટબંધી બાદ બેંકોએ પોતાના વ્યાજ દરોમાં લગભગ 1 ટકા સુધીનો ઘટાડો કર્યો છે.